Árlegt Búnaðarþing Bændasamtaka Íslands hefst sunnudaginn 28. febrúar og stendur til miðvikudagsins 3. mars . Búnaðarþing verður sett með viðhöfn á sunnudaginn en yfirskrift setningarathafnarinnar er „ Aftur kemur vor í dal “ . Í vikunni verða hefðbundin þingstörf þar sem m.a. verður fjallað um mál sem tengjast umsókn stjórnvalda að Evrópusambandinu , jarðalögum , fjármálum bænda og uppbyggingu félagskerfis þeirra . Setning Búnaðarþings fer fram í Súlnasal Hótels Sögu sunnudaginn 28. febrúar og hefst kl. 13:30 . Haraldur Benediktsson , formaður Bændasamtaka Íslands , heldur setningarræðu og Jón Bjarnason landbúnaðarráðherra flytur ávarp og veitir árleg landbúnaðarverðlaun . Sjöfn Sigurgísladóttir , forstjóri Matís , flytur hátíðarræðu og Þjóðlagasveit Tónlistarskólans á Akranesi tekur lagið . Aðgangur er öllum opinn meðan húsrúm leyfir og í boði eru kaffiveitingar . Búnaðarþingi verður gerð skil á vefnum bondi.is þegar þingstörf hefjast . Á vefnum verður birt dagskrá þingsins , ræður , fundargerðir og upplýsingar um afgreiðslu mála um leið og þær berast .